4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

ผลิตภัณฑ์ของบริษัทฯ แบ่งออกเป็น 2 สายการผลิต

1.  สายการฉีดชิ้นส่วนพลาสติก

บริษัทฯ เป็นผู้ให้บริการผลิตชิ้นส่วนพลาสติกด้วยกระบวนการฉีดขึ้นรูปพลาสติก
ภายหลังจากการฉีดขึ้นรูปแล้ว ชิ้นส่วนพลาสติกบางชนิดจะผ่านไปสู่กระบวนการอื่น เช่น การพ่นสี
(Spray Painting) การพิมพ์สี (Silk-Screen & Hot Stamping)
รวมถึงการประกอบชิ้นส่วนพลาสติก (Sub-Assembly) โดยบริษัทฯ
แบ่งสายการผลิตชิ้นส่วนพลาสติกออกเป็น 3 กลุ่ม ดังนี้

กลุ่มที่ 1 ชิ้นส่วนพลาสติกสำหรับอุตสาหกรรมยานยนต์

  ผลิตภัณฑ์ของบริษัทฯ ในกลุ่มนี้ เช่น ชิ้นส่วนพลาสติกที่ใช้ภายในห้องโดยสาร แผงหน้า กระจังต่าง
  ๆ ฝาครอบล้อ ยางกันโคลน ฝาครอบเครื่องยนต์ ชุดแผงยึดหม้อน้ำ เป็นต้น

กลุ่มที่ 2 ชิ้นส่วนพลาสติกสำหรับอุตสาหกรรมเครื่องใช้ไฟฟ้า

  ผลิตภัณฑ์ของบริษัทฯในกลุ่มนี้ เช่น ชิ้นส่วนภายนอกและภายในของตู้เย็น เครื่องปรับอากาศ
  เครื่องซักผ้า เครื่องรับโทรทัศน์ และเครื่องเสียง เป็นต้น

กลุ่มที่ 3 ชิ้นส่วนพลาสติกสำหรับอุตสาหกรรมอื่น ๆ

  ผลิตภัณฑ์ของบริษัทฯ ในกลุ่มนี้จะเป็นชิ้นส่วนพลาสติกที่เป็นส่วนประกอบของบรรจุภัณฑ์
  สำหรับสินค้าอุปโภคบริโภค เช่น กระปุกสำลี เป็นต้น

บริษัทฯ
มีกระบวนการควบคุมคุณภาพของสินค้าโดยจะทำการตรวจสอบและควบคุมคุณภาพของสินค้าทุกขั้นตอน
ตั้งแต่การตรวจสอบวัตถุดิบนำเข้า
การตรวจสอบในกระบวนการผลิตและการตรวจสอบในขั้นตอนสุดท้ายก่อนจัดส่งสินค้าให้ลูกค้า
รวมถึงการให้บริการของบริษัทฯ ที่มีความรวดเร็วและถูกต้องในการจัดส่ง
ซึ่งทำให้ลูกค้ามีความเชื่อมั่นและความพึงพอใจในคุณภาพของผลิตภัณฑ์ของบริษัทฯ สูงสุด

4.1.2. สายการผลิต และซ่อมแซมแม่พิมพ์

ก) การออกแบบและผลิตแม่พิมพ์

บริษัทฯ เป็นผู้ให้บริการออกแบบ และผลิต แม่พิมพ์สำหรับการฉีดพลาสติก บริษัทฯ มีทีมงานออกแบบ
และผลิตแม่พิมพ์โดยผู้เชี่ยวชาญที่มีประสบการณ์ในการผลิตแม่พิมพ์มากกว่า 10 ปี ประกอบกับบริษัทฯ
ได้นำคอมพิวเตอร์มาใช้ในขั้นตอนการออกแบบ (CAD : Computer Aid Design)
และข้อมูลโครงแบบจะถูกส่งต่อมายังเครื่องผลิตแม่พิมพ์ที่ควบคุมด้วยคอมพิวเตอร์ (CAM :
Computer Aid Manufacturing) ซึ่งทำให้แม่พิมพ์ที่ผลิตออกมานั้นมีคุณภาพดี
มีความถูกต้องตามแบบที่ต้องการ นอกจากนี้บริษัทฯ
ได้มีการจัดส่งช่างผลิตแม่พิมพ์ไปอบรมความรู้ในการผลิตแม่พิมพ์ทั้งในประเทศและต่างประเทศ
เพื่อนำมาพัฒนาการผลิตแม่พิมพ์ของบริษัทฯ

ข) การซ่อมแซมแม่พิมพ์

นอกเหนือจากการให้บริการผลิตแม่พิมพ์แล้ว บริษัทฯ
ยังมีบริการซ่อมแซมแม่พิมพ์ที่ชำรุดที่เกิดจากการใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อ มั่นในการบริการของบริษัทฯ
เนื่องจากหากแม่พิมพ์ของลูกค้าเกิดชำรุดจากการผลิต ทีมซ่อมแซมแม่พิมพ์ของบริษัทฯ
สามารถให้บริการซ่อมแซมได้ทันทีโดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทฯ จึงมีความมั่นใจในบริการผลิตชิ้นส่วนพลาสติกของบริษัทฯ

  การส่งเสริมการลงทุนจากสำนักงานคณะกรรมการส่งเสริมการลงทุน (BOI)

บริษัท ที.กรุงไทยอุตสาหกรรม จำกัด (มหาชน)
ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) ในเขต 3
(จังหวัดปราจีนบุรี) สำหรับโรงงานแห่งที่ 2 ซึ่งตั้งสถานประกอบการอยู่ในเขตอุตสาหกรรม
ซึ่งเริ่มรับรู้รายได้จากการประกอบกิจการในเดือนเมษายน 2547
โดยสรุปสาระสำคัญที่ได้รับการส่งเสริม ดังนี้

1.  ได้รับยกเว้นอากรขาเข้า สำหรับเครื่องจักรใหม่ที่ใช้ในกิจการ

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน เป็นระยะเวลา 8 ปี นับจากวันที่เริ่มมีรายได้จากการประกอบกิจการ

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณ
    เพื่อเสียภาษีเงินได้ตลอดระยะเวลาที่ได้รับการส่งเสริมได้รับยกเว้นภาษีเงินได้นิติบุคคล

4.  ได้รับยกเว้นอากรขาเข้า สำหรับวัตถุดิบหรือวัสดุจำเป็น สำหรับส่วนที่ผลิต เพื่อการส่งออก
    เป็นระยะเวลา 5 ปี นับแต่วันนำเข้าครั้งแรก

เมื่อวันที่ 5 กรกฎาคม 2553
บริษัทได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) ในเขต 2
(จังหวัดฉะเชิงเทรา) สำหรับโรงงานแห่งที่ 3 ซึ่งสรุปสาระสำคัญที่ได้รับการส่งเสริม ดังนี้

1.  ได้รับลดหย่อนอากรขาเข้าสำหรับเครื่องจักรกึ่งหนึ่งตามที่คณะกรรมการพิจารณาอนุมัติ
    เว้นแต่รายการเครื่องจักรที่มีอากรขาเข้าต่ำกว่าร้อยละสิบจะไม่ได้รับการลดหย่อน

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน เป็นระยะเวลา 3 ปี นับจากวันที่เริ่มมีรายได้จากการประกอบกิจการ

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณ
    เพื่อเสียภาษีเงินได้ตลอดระยะเวลาที่ได้รับการส่งเสริมได้รับยกเว้นภาษีเงินได้นิติบุคคล

4.2 การตลาดและภาวะการแข่งขัน

  4.2.1. การตลาด

กลยุทธ์การตลาด

จากการดำเนินธุรกิจเป็นระยะเวลา 38 ปี ทำให้บริษัทฯ
ทราบถึงความต้องการของกลุ่มลูกค้าของบริษัทฯ ว่า
ลูกค้าส่วนใหญ่ไม่ได้มุ่งเน้นด้านราคาเพียงอย่างเดียว
แต่มุ่งเน้นด้านความน่าเชื่อถือและความไว้วางใจในคุณภาพของสินค้าและความสามารถในการให้บริการ
ดังนั้น บริษัทฯ จึงใช้กลยุทธ์การตลาดที่มุ่งเน้นในการตอบสนองตามความต้องการของลูกค้า
ทั้งในระยะสั้นและระยะยาว โดยกำหนดเป็นนโยบายของบริษัทฯ ไว้ดังนี้

Q (Quality) : คุณภาพของผลิตภัณฑ์ของบริษัทฯ
ต้องได้มาตรฐานและมีคุณภาพเป็นที่ยอมรับของลูกค้าและมีคุณภาพที่สามารถแข่งขันกับผู้ผลิตรายอื่นได้

C (Cost) : ต้นทุนการผลิตต่ำกว่าอุตสาหกรรม บริษัทฯ เน้นการควบคุมค่าใช้จ่ายในการผลิต
โดยการเพิ่มผลิตผลของการผลิตและลดปริมาณของเสียจากการผลิตให้ต่ำที่สุด

D (Delivery) :
การจัดส่งสินค้าที่มีประสิทธิภาพสามารถจัดส่งสินค้าได้ตรงตามเวลาและใช้ระยะเวลาการส่งมอบสั้น
โดยบริษัทฯ มีการจัดตั้งหน่วยบริการจัดส่งที่สามารถจัดส่งสินค้าได้อย่างตรงเวลา

M (Management) :
การบริหารงานอย่างมีประสิทธิภาพที่การกำหนดนโยบายและกลยุทธ์การบริหารจากคณะกรรมการบริหารซึ่งเน้นการเพิ่มประสิทธิภาพในการบริหารงานและกำหนดแนว
ทางการตลาด โดยนำระบบมาตรฐานคุณภาพต่าง ๆ เข้ามาใช้ในการจัดการ เช่น QS 9000, ISO
9001 จนถึง ISO/ TS 16949 และ ISO 14000 รวมถึง TPM และ TPS เป็นต้น
เพื่อสร้างความพึงพอใจให้กับลูกค้า

E (Engineering) : ส่งเสริมและพัฒนาความสามารถทางวิศวกรรมของบริษัทฯ
ให้ทันสมัยและพัฒนาไปสู่การร่วมออกแบบผลิตภัณฑ์กับลูกค้า
เพื่อให้มีความสามารถในการบริการได้อย่างครบวงจร (One-Stop Service)

C (Communication): มีการสื่อสารอย่างมีประสิทธิภาพทั้งภายนอกและภายในองค์กร

จากกลยุทธ์การตลาดข้างต้น ทำให้เราสามารถรักษาฐานลูกค้าเดิมไว้
และยังทำให้เราได้ฐานลูกค้าใหม่ในปี 2553 ได้แก่ บริษัท มิตซูบิชิ เฮฟวี่ อินดัสตรี จำกัด และ
บริษัท มหาจักร แอร์คอนดิชั่น จำกัด ซึ่งเป็นผู้ผลิตเครื่องปรับอากาศชั้นนำจากประเทศญี่ปุ่น

ลักษณะลูกค้าและกลุ่มลูกค้าเป้าหมายของบริษัทฯ

  บริษัทฯ แบ่งกลุ่มลูกค้าเป้าหมายของบริษัทฯ ออกเป็น 4 กลุ่ม ตามประเภทของผลิตภัณฑ์ ดังนี้

1. ลูกค้ากลุ่มอุตสาหกรรมยานยนต์ ลูกค้ากลุ่มนี้ ได้แก่ บริษัทฯ ผู้ผลิตรถยนต์ชั้นนำต่างๆ
รวมทั้งผู้ป้อนชิ้นส่วนยานยนต์ โดยมีสัดส่วนการจำหน่ายลูกค้ากลุ่มนี้ปี 2553 เท่ากับร้อยละ 61.08
ของรายได้รวม เช่น บริษัท โตโยต้า มอเตอร์ เอเชีย แปซิฟิค เอ็นจิเนียริ่ง แอนด์
แมนูแฟคเจอริ่ง จำกัด, บริษัท คาวาซากิ มอเตอร์ เอ็นเตอร์ไฟรส์ (ประเทศไทย) จำกัด

2. ลูกค้ากลุ่มอุตสาหกรรมเครื่องใช้ไฟฟ้า ลูกค้ากลุ่มนี้ ได้แก่
ผู้ผลิตเครื่องใช้ไฟฟ้าสำหรับใช้ในสำนักงานและในครัวเรือนต่างๆ โดยมีสัดส่วนการจำหน่ายปี 2553
เท่ากับร้อยละ 27.93 ของรายได้รวม เช่น บริษัท ไฮเออร์ อีเล็คทริค (ประเทศไทย) จำกัด
(มหาชน), บริษัท ฮิตาชิ คอนซูมเมอร์ โปรดักส์ (ประเทศไทย) จำกัด, บริษัท บีเอสเอช โฮม
แอ๊พพลายแอนเซส แมนูแฟคเจอริ่ง จำกัด, บริษัท พานาโซนิค โฮม แอ็พไลแอ็นซ์ (ประเทศไทย)
จำกัด, บริษัท มิตตูบิชิ เฮฟวี่ อินดัสตรี จำกัด และ บริษัท มหาจักร แอร์คอนดิชั่น จำกัด

3. ลูกค้ากลุ่มอุตสาหกรรมอื่นๆ ลูกค้ากลุ่มนี้ ได้แก่ ผู้ผลิตสินค้าต่างๆ ที่ใช้พลาสติกเป็นส่วนประกอบ
เช่น Packaging เป็นต้น การจำหน่าย ปี 2553 เท่ากับร้อยละ 3.87 ของรายได้รวม เช่น
บริษัท แพรรี่ มาร์เก็ตติ้ง จำกัด

4. ลูกค้ากลุ่มผลิตและซ่อมแซมแม่พิมพ์ ในปี 2553 มีสัดส่วนการจำหน่ายลูกค้ากลุ่มนี้ เท่ากับร้อยละ
7.12 ของรายได้รวม เช่น บริษัท โตโยด้า โกเซ (ประเทศไทย) จำกัด, บริษัท มาห์เล สยาม
ฟิลเตอร์ ซิสเต็มส์ จำกัด

การจำหน่ายและช่องทางการจำหน่าย

  บริษัทฯ จำหน่ายสินค้าของบริษัทฯ โดยตรงกับลูกค้า (End User)
  โดยไม่ผ่านตัวแทนจำหน่ายและเป็นการจำหน่ายทั้งหมดภายในประเทศ แต่สินค้าของบริษัทฯ
  บางส่วนจะถูกนำไปประกอบและจำหน่ายไปยังต่างประเทศ (Indirect Export)
  ในรูปแบบของสินค้าสำเร็จรูปและชิ้นส่วน ซึ่งลูกค้าของบริษัทฯ ส่วนใหญ่เป็นบริษัทฯ
  ของประเทศญี่ปุ่น ซึ่งโดยปรกติจะมีบริษัทฯ ในเครือเป็นผู้ผลิตหรือจัดหาสินค้าให้
  แต่จากประสบการณ์และผลงานที่ผ่านมาของบริษัทฯ ทำให้ผลิตภัณฑ์ชิ้นส่วนพลาสติกของบริษัทฯ
  เป็นที่ยอมรับของผู้ผลิตยานยนต์ และผู้ผลิตเครื่องไฟฟ้าชั้นนำจากประเทศญี่ปุ่น เนื่องจากบริษัทฯ
  ได้เรียนรู้ระบบการทำงานของบริษัทฯ ญี่ปุ่นและนำมาพัฒนาผลิตภัณฑ์และการทำงานของบริษัทฯ
  ให้สามารถให้บริการได้เท่าเทียมกับบริษัทฯ ญี่ปุ่น ประกอบกับ บริษัทฯ
  มีการพัฒนาบุคลากรทุกระดับ รวมถึงมาตรฐานในการผลิตตลอดเวลา
  และมีการทำงานร่วมกันอย่างใกล้ชิดกับลูกค้า ทำให้ทราบถึงความต้องการของลูกค้าเป็นอย่างดี
  ซึ่งทำให้บริษัทฯ
  เป็นผู้ผลิตชิ้นส่วนพลาสติกยานยนต์และเครื่องใช้ไฟฟ้าสัญชาติไทยที่ได้การยอมรับในเรื่องผลิตภัณฑ์และบริการ
  และบริษัทฯ สามารถเข้าไปเสนอบริการให้แก่ผู้ผลิตรายอื่นของทั้งสองกลุ่มอุตสาหกรรมได้

4.2.2 ภาวะอุตสาหกรรมและการแข่งขัน

โครงสร้างอุตสาหกรรม

  ผลิตภัณฑ์ที่บริษัทฯ ผลิตและจำหน่ายให้กับลูกค้า เป็นชิ้นส่วนพลาสติกเพื่อการพาณิชย์
  ซึ่งเป็นธุรกิจอุตสาหกรรมสนับสนุน (Supporting Industry) ที่สำคัญ
  เนื่องจากชิ้นส่วนพลาสติกดังกล่าวจะนำไปประกอบเป็นสินค้าสำเร็จรูปและจัดจำหน่ายให้กับผู้บริโภคขั้นสุดท้าย
  (End Users)

  ปัจจุบันการผลิตชิ้นส่วนพลาสติกแบบการฉีดขึ้นรูป (Injection Molding)
  เพื่อการพาณิชย์เป็นอุตสาหกรรมการผลิตที่มีการเติบโตอย่างรวดเร็ว
  เนื่องจากชิ้นงานมีคุณสมบัติที่สามารถทนต่อแรงบิด แรงกระแทก น้ำหนักเบา
  ที่เป็นที่ต้องการของอุตสาหกรรมยานยนต์
  อุตสาหกรรมเครื่องใช้ไฟฟ้าและอิเล็กทรอนิกส์ซึ่งอุตสาหกรรมการผลิตชิ้นส่วนพลาสติกแบบการฉีดขึ้นรูป
  ดังนั้นภาวะอุตสาหกรรมหลักที่มีความเกี่ยวข้องกับการประกอบธุรกิจของบริษัทฯ จะมีดังต่อไปนี้

  ภาวะอุตสาหกรรมยานยนต์ และชิ้นส่วนยานยนต์ ปี 2553

  สภาวะอุตสาหกรรมยานยนต์ในเดือนมกราคม – ธันวาคม 2553 มีปริมาณการผลิตรถยนต์รวม
  จำนวน 1,654,304 คัน เมื่อเปรียบเทียบกับช่วงเดียวกันของปี 2552 มีอัตราเพิ่มขึ้นร้อยละ 65
  ปริมาณการจำหน่ายรถยนต์ในประเทศรวมจำนวน 800,357 คัน
  เมื่อเปรียบเทียบกับช่วงเดียวกันของปี 2552 เพิ่มขึ้นร้อยละ 46 ปริมาณการส่งออกรถยนต์
  จำนวน 895,831 คัน เมื่อเปรียบเทียบกับช่วงเดียวกันของปี 2552 เพิ่มขึ้นร้อยละ 67

  สถานการณ์การส่งออกยานยนต์และชิ้นส่วนยานยนต์ในเดือนมกราคม – ธันวาคม ปี 2553
  จากข้อมูลของกรมเจรจาการค้าระหว่างประเทศพบว่า
  มีมูลค่าการส่งออกยานยนต์และชิ้นส่วนยานยนต์รวมทั้งสิ้น 779,954.20 ล้านบาท เพิ่มขึ้นร้อยละ
  43 จำแนกเป็นส่งออกรถยนต์มูลค่า 398,409.00 ล้านบาท เพิ่มขึ้นร้อยละ 58
  ส่งออกรถจักรยานยนต์มูลค่า 20,092.57 ล้านบาท ลดลงร้อยละ 2 และส่งออกชิ้นส่วนยานยนต์
  มูลค่า 361,452.63 ล้านบาท เพิ่มขึ้นร้อยละ 33
  โดยการส่งออกชิ้นส่วนยานยนต์นั้นจำแนกเป็นการส่งออกชิ้นส่วนรถยนต์มูลค่า 344,285.11
  ล้านบาท และการส่งออกชิ้นส่วนรถจักรยานยนต์ มูลค่า 17,167.52 ล้านบาท

  สำหรับแนวโน้มภาวะอุตสาหกรรมและสภาพการแข่งขันในอนาคตนั้น
  เนื่องจากอุตสาหกรรมยานยนต์มีการเติบโตสูง จึงดึงดูดให้มีคู่แข่งเพิ่มมากขึ้น

  ปัจจัยลบ แม้ว่าเศรษฐกิจทั้งในและต่างประเทศเริ่มกลับมาฟื้นตัวอีกครั้ง
  แต่ความขัดแย้งทางการเมืองที่เกิดขึ้นในปัจจุบัน ส่งผลต่อความเชื่อมั่นของนักลงทุน
  ตลอดจนการบริโภคภาคครัวเรือน นอกจากนี้ ยังมีผลจากเขตการค้าเสรีอาเซียน
  ที่มีการลดภาษีนำเข้าสินค้ายานยนต์เป็น 0% ตั้งแต่ 1 มกราคม 2553
  ทำให้มีการนำเข้ารถยนต์และชิ้นส่วนเพิ่มขึ้นอย่างมาก

  ปัจจัยบวก การฟื้นตัวของเศรษฐกิจทั้งภายในและต่างประเทศ
  ประกอบกับการลดภาษีสรรพสามิตสำหรับรถยนต์นั่งที่ใช้พลังงานทดแทน
  ส่งผลทางบวกกับอุตสาหกรรมยานยนต์โดยรวม
  โดยเฉพาะในตลาดรถยนต์นั่งยังคงสามารถเติบโตได้ ในขณะที่รถกระบะ
  และรถเพื่อการพาณิชย์อื่นก็ได้รับอิทธิพลจากการฟื้นตัวของเศรษฐกิจ

  รถยนต์

  ในปี 2553 (ม.ค. – ธ.ค.) มีปริมาณการผลิตรถยนต์ทั้งสิ้น 1,645,304 คัน โดยแบ่งเป็น
  รถยนต์นั่ง จำนวน 554,387 คัน รถกระบะ 1 ตัน จำนวน 1,066,759 คัน
  และรถยนต์เพื่อการพาณิชย์ (ไม่รวมรถกระบะ 1 ตัน) จำนวน 24,158 คัน
  การผลิตรถยนต์รวมเมื่อเทียบกับช่วงเดียวกันของปี 2552 เพิ่มขึ้นร้อยละ 59
  โดยประเภทรถยนต์ที่มีอัตราการผลิตเพิ่มขึ้นมากที่สุด คือ รถยนต์นั่ง เพิ่มขึ้นร้อยละ 77
  และรถกระบะ มีการผลิตเพิ่มขึ้นประมาณร้อยละ 59 ส่วนรถยนต์เพื่อการพาณิชย์
  (ไม่รวมรถกระบะ 1 ตัน) มีการผลิตเพิ่มขึ้น ร้อยละ 59

  ยอดผลิตรถยนต์ในประเทศไทย

  --------------------------------- --------- ----------- ----------- ----------- ----------- --------- ----------- ------- --------------
  รายการ                            2547      2548        2549        2550        2551        2552      2553                % การเปลี่ยนแปลง
                                                                                                                            53/52

  รถยนตนั่ง                          304,349   277,603     298,819     315,444     401,474     313,442   554,387             76.87%

  รถยนตเพื่อการพาณิชย์(ไมรวมรถกระบะ 1 25,818    24,846      22,456      23,522      17,780      670,734   1,066,759           59.04%
  ตัน)                                                                                                                       

  รถกระบะ 1 ตัน                      597,914   822,867     866,769     948,380     974,775     15,202    24,158              58.91%

  รวม                               928,081   1,125,316   1,188,044   1,287,346   1,394,029   999,378   1,645,304           64.63%

  เพิ่มขึ้น/ ลดลง (%)                   23.66%    21.25%      5.57%       8.36%       8.29%       -28.31%                       
  --------------------------------- --------- ----------- ----------- ----------- ----------- --------- ----------- ------- --------------

หมายเหตุ : 1. ในปี 2533 – 2538
ยอดรถยนต์นั่งตรวจการณ์ไม่ได้แยกออกจากรถยนต์เพื่อการพาณิชย์

2. รถกระบะ 1 ตัน ได้รวมทั้งรถ Double Cab และ รถ PPV ไว้ในที่นี้ด้วย

3. ตั้งแต่ปี 2547 เป็นต้นไป รถยนต์นั่งตรวจการณ์ (OPV)
ได้รวมในรถยนต์นั่งตามการเก็บภาษีสรรพสามิต

ที่มา : ศูนย์สารสนเทศยานยนต์

[]สรุปในปี 2553 (ม.ค. – ธ.ค.) มีปริมาณการจำหน่ายรถยนต์รวม 1,645,304 คัน
ซึ่งคิดเป็นอัตราการเติบโตเพิ่มขึ้นร้อยละ 64.63 เมื่อเทียบกับช่วงเดียวกันของปี 2552

รถจักรยานยนต์

ปริมาณการผลิตรถจักรยานยนต์ในปี 2553 มีการผลิตจำนวนทั้งสิ้น 2,026,918 คัน
ปริมาณการผลิตรวมเมื่อเทียบกับช่วงเดียวกันของปี 2552 มีการผลิตรถจักรยานยนต์เพิ่มขึ้นร้อยละ
24

[]

ที่มา : ศูนย์สารสนเทศยานยนต์

สำหรับตลาดรถจักรยานยนต์ในประเทศปี 2553 รถจักรยานยนต์มียอดขายรวมทั้งสิ้น 1,845,997
คัน มีอัตราการเติบโตเมื่อเทียบกับช่วงเดียวกันปี 2552 เพิ่มขึ้นร้อยละ 20

ชิ้นส่วนยานยนต์

สำหรับการส่งออกชิ้นส่วนยานยนต์ในส่วนที่บริษัทผู้ผลิตและประกอบรถยนต์ได้ทำการส่งออกในปี 2553
มูลค่าทั้งสิ้น 179,350.25 ล้านบาท เพิ่มขึ้นจากช่วงเดียวกันของปี 2552 ร้อยละ 58
ชิ้นส่วนยานยนต์ที่มีการส่งออกมากที่สุดคือ ชิ้นส่วนประกอบและอุปกรณ์ มีมูลค่าการส่งออกทั้งสิ้น
141,422.74 ล้านบาท รองลงมาคือ เครื่องยนต์ มีมูลค่าการส่งออก 21,610.40 ล้านบาท
และชิ้นส่วนอะไหล่ มูลค่า 14,451.09 ล้านบาท

ข้อมูลกรมเจรจาการค้าระหว่างประเทศ
การส่งออกชิ้นส่วนยานยนต์รวมชิ้นส่วนรถยนต์และชิ้นส่วนรถจักรยานยนต์ของไทยในปี 2553
มีมูลค่าการส่งออกรวมทั้งสิ้น 361,452.63 ล้านบาท เพิ่มขึ้นจากช่วงเดียวกันของปี 2552 ร้อยละ
33

อุตสาหกรรมเครื่องใช้ไฟฟ้า (ข้อมูลจากสำนักงานเศรษฐกิจอุตสาหกรรม)

  สรุปภาพรวมภาวะอุตสาหกรรมไฟฟ้า ช่วงเดือนมกราคม ถึงเดือนพฤศจิกายน 2553

ภาวะการผลิต

ดัชนีผลผลิตอุตสาหกรรมเครื่องใช้ไฟฟ้าในช่วงเดือนมกราคมถึงเดือนพฤศจิกายน 2553
ปรับตัวเพิ่มขึ้นร้อยละ 22.28 เมื่อเทียบกับช่วงเดียวกันของปีก่อน
โดยการผลิตเครื่องใช้ไฟฟ้ายังขยายตัวดี ตามการฟื้นตัวของเศรษฐกิจ
และเนื่องจากคำสั่งซื้อที่เพิ่มขึ้นตามการฟื้นตัวของอุปสงค์ในตลาดส่งออกและตลาดในประเทศ
อุตสาหกรรมที่มีการใช้กำลังการผลิตเพิ่มขึ้นค่อนข้างมาก ได้แก่ เครื่องปรับอากาศ
เนื่องจากการส่งออกขยายตัวมากในกลุ่มประเทศอียู อาเซียน และออสเตรเลีย
อีกทั้งปัจจัยการเติบโตของธุรกิจอสังหาริมทรัพย์เกิดขึ้นหลายโครงการ
รวมถึงอากาศที่ร้อนจัดและมาเร็ว ส่งผลต่อยอดการผลิตและจำหน่ายเครื่องปรับอากาศที่สูงขึ้น

ดัชนีผลผลิตอุสาหกรรมไฟฟ้ารายเดือน ในช่วงเดือน ม.ค. – พ.ย. 2553

[]

ดัชนีผลผลิตอุตสาหกรรมเครื่องใช้ไฟฟ้า รายไตรมาสและช่วงเดือน ม.ค. – พ.ย. ปี 2553

[]

ภาวะของการตลาด

มูลค่าส่งออกเครื่องใช้ไฟฟ้าช่วงเดือนมกราคมถึงพฤศจิกายน 2553 ปรับตัวเพิ่มขึ้นร้อยละ 30.71
เมื่อเทียบกับช่วงเดียวกันของปีก่อน โดยมีมูลค่าส่งออก 18,562.52 ล้านเหรียญสหรัฐ
ตลาดส่งออกหลักของสินค้าเครื่องใช้ไฟฟ้าจะมีสินค้าสำคัญในตลาดหลักต่างๆ กล่าวคือ
ในตลาดอียูมีสินค้าหลักที่ทำให้ตลาดนี้ปรับตัวเพิ่มขึ้นได้แก่ เครื่องปรับอากาศ และกล้องถ่าย TV,
VDO ส่วนตลาดอาเซียนและตลาดญี่ปุ่น มีผลิตภัณฑ์หลัก ได้แก่ ตู้เย็น เครื่องอุปกรณ์ไฟฟ้า
สำหรับตัดต่อป้องกันวงจรไฟฟ้าฯ สายไฟ ชุดสายไฟ
และส่วนประกอบและชิ้นส่วนประกอบเครื่องใช้ไฟฟ้า เช่น มอเตอร์ขนาดเล็ก เป็นต้น

มูลค่าส่งออกเครื่องใช้ไฟฟ้ารายเดือนในช่วงปี 2549 – 2553 (ช่วงเดือน ม.ค. – พ.ย.)

[]

สินค้าส่งออกในช่วง 11 เดือนของปี 2553 ที่มีมูลค่าส่งออกสูงสุด 10
อันดับแรกซึ่งมีสัดส่วนการส่งออก 66.85% ของการส่งออกเครื่องใช้ไฟฟ้ารวม
ซึ่งเป็นส่วนสำคัญที่ทำให้การส่งออกของเครื่องใช้ไฟฟ้ารวมทั้งหมดปรับตัวเพิ่มขึ้นอย่างชัดเจน
ส่วนใหญ่มูลค่าการส่งออกที่ปรับตัวเพิ่มขึ้นสูงทั้งสิ้น ยกเว้น
เครื่องรับโทรทัศน์สีที่มีมูลค่าส่งออกในช่วงดังกล่าวปรับตัวลดลง 10.51
เมื่อเทียบกับช่วงเดียวกันของปีก่อน เนื่องจากตลาดสหรัฐอเมริกาปรับตัวลดลง ในช่วงเดือน ก.พ.
– ก.ค. 2553 ที่ผ่านมา โดยมีตลาดส่งออกโทรทัศน์สีทดแทน ได้แก่ ออสเตรเลีย โดยการใช้สิทธิ์
FTA อาเซียน-ออสเตรเลีย ตั้งแต่เดือนมีนาคม 2553 ที่ผ่านมา

สินค้าเครื่องใช้ไฟฟ้าที่มีมูลค่าส่งออกสูงสุด 10 อันดับแรก รายไตรมาสและช่วงเดือน ม.ค. –
พ.ย. 53

[]

อุตสาหกรรมแม่พิมพ์

สำหรับอุตสาหกรรมแม่พิมพ์นั้น ปี 2553 เพิ่มขึ้นจากปี 2552
เหตุเพราะสภาพเศรษฐกิจที่ดีขึ้นของประเทศไทย
และประกอบกับการเตรียมตัวทำแม่พิมพ์สำหรับการเปลี่ยนรุ่นใหม่ของยานยนต์
ที่จะทำการผลิตรถยนต์รุ่นใหม่ๆ ในปี 2554-2555 มีหลายรุ่น จึง
เป็นเหตุให้ความต้องการแม่พิมพ์ในตลาดรวมสูงขึ้นไปด้วย

แนวโน้มภาวะอุตสาหกรรม และสภาพการแข่งขันในอนาคต

จากข้อมูลของระบบส่งสัญญาณเตือนภัยล่วงหน้าเพื่อเตือนภัยภาคอุตสาหกรรมยานยนต์ไทย
(EWS-AIE) ได้ส่งสัญญาณคาดว่า ในเดือน มกราคม – เมษายน 2554 นั้น
เศรษฐกิจภาคอุตสาหกรรมยานยนต์ไทยอยู่ในภาวะปกติ

แม้ว่าตัวแปรชี้นำ อันได้แก่ ดัชนีความเชื่อมั่นทางธุรกิจของประเทศไทย
ดัชนีความเชื่อมั่นผู้บริโภคของสหภาพยุโรป จะปรับลดลงจากเดือนก่อน รวมทั้ง
ดัชนีราคานำเข้าหมวดเชื้อเพลิง และอัตราดอกเบี้ยเงินกู้ยืมระหว่างธนาคาร
จะปรับเพิ่มขึ้นจากเดือนก่อนก็ตาม แต่ยังไม่ส่งผลกระทบทำให้อุตสาหกรรมยานยนต์อยู่ในภาวะผิดปกติ
เนื่องจาก ยังคงมีกำลังซื้อในประเทศจากราคาสินค้าเกษตรที่สูงขึ้น รวมทั้งตลาดต่างประเทศ
โดยเฉพาะภูมิภาคเอเชียที่ยังคงขยายตัวอย่างต่อเนื่อง

ส่วนแนวโน้มอุตสาหกรรมเครื่องใช้ไฟฟ้าไตรมาสที่ 1 ปี 2554
จากแบบจำลองดัชนีชี้นำภาวะอุตสาหกรรมเครื่องใช้ไฟฟ้าและอิเล็กทรอนิกส์ของสถาบันไฟฟ้าและอิเล็กทรอนิกส์พบว่า
เครื่องใช้ไฟฟ้าในไตรมาสที่ 1 ปี 2554 คาดว่าจะปรับตัวเพิ่มขึ้นร้อยละ 15.62
จากช่วงเดียวกันของปีก่อน จากการปรับตัวเพิ่มขึ้นของเครื่องปรับอากาศ ตู้เย็น และคอมเพรสเซอร์
โดยมีผลการคาดการณ์อัตราการขยายตัว ปรับตัวเพิ่มขึ้น 38.01% 17.48% และ 16.02%
ตามลำดับ

   

สำหรับแนวโน้มของแม่พิมพ์ในปี 2554 นั้น คาดว่าจะมีความต้องการแม่พิมพ์ในตลาดเพิ่มสูงขึ้น
เนื่องจาก บริษัทรถยนต์หลายรายมีการเตรียมงานสำหรับเปลี่ยนรถยนต์รุ่นใหม่ๆ
สำหรับคุณภาพการผลิตและระยะเวลาส่งมอบในการผลิตแม่พิมพ์มีการพัฒนาดีขึ้นเป็นลำดับ

4.3 การจัดหาผลิตภัณฑ์หรือบริการ

4.3.1 การผลิต ปัจจุบันบริษัทฯ มีโรงงานที่ใช้ดำเนินการจำนวน 3 แห่ง

ดังรายละเอียดต่อไปนี้

โรงงานที่ 1 : ตั้งอยู่เลขที่ 59 หมู่ที่ 6 ถนนกิ่งแก้ว ตำบลราชาเทวะ อำเภอบางพลี
จังหวัดสมุทรปราการ 10540 บนเนื้อที่ 9 ไร่ เป็นอาคารโรงงานพื้นที่ใช้สอย 10,200
ตารางเมตร ประกอบด้วยแผนกการตลาด แผนกวิศวกรรม แผนกการผลิต โดยมีกำลังการผลิตเต็มที่
3,600 ตัน/ปี

โรงงานที่ 2 : ตั้งอยู่เลขที่ 517 หมู่ที่ 9 ตำบลหนองกี่ อำเภอกบินทร์บุรี จังหวัดปราจีนบุรี 25110
บนเนื้อที่ 13 ไร่ สำหรับ เป็นอาคารโรงงานพื้นที่ใช้สอย 6,000 ตารางเมตร
การเพิ่มกำลังการผลิตเพื่อตอบสนองความต้องการของลูกค้า เริ่มดำเนินงานได้ในเดือนกุมภาพันธ์
2547 โดยมีกำลังการผลิตเต็มที่ 5,040 ตัน/ปี

โรงงานที่ 3 : ตั้งอยู่เลขที่ 28/4 หมู่ที่ 1 ถนนสุวินทวงศ์ ตำบลคลองอุดมชลจร
อำเภอเมืองจังหวัดฉะเชิงเทรา 24000 บนเนื้อที่ 10 ไร่ เป็นอาคารโรงงานพื้นที่ใช้สอย 6,700
ตารางเมตร เป็นโรงงานผลิตแม่พิมพ์ที่สามารถผลิตแม่พิมพ์ใช้กับเครื่องฉีดตั้งแต่ขนาด 30 - 1,800
ตัน

นโยบายการผลิตที่สำคัญ คือ เน้นการผลิตสินค้าที่มีคุณภาพดี
ตรงกับความต้องการของลูกค้าและสามารถส่งสินค้าได้ตรงตามระยะเวลาที่กำหนด
ทั้งนี้เพื่อให้ลูกค้ามีความเชื่อมั่นและเกิดความพึงพอใจ ในผลิตภัณฑ์ของบริษัทฯ

4.3.2 การจัดหาวัตถุดิบที่ใช้ในการผลิตชิ้นส่วนพลาสติก

-   วัตถุดิบสำหรับการผลิตชิ้นส่วนพลาสติก

  วัตถุดิบหลักสำหรับการผลิตชิ้นส่วนพลาสติกของบริษัทฯ คือ เม็ดพลาสติก
  โดยเป็นการสั่งซื้อจากตัวแทนจำหน่ายในประเทศทั้งหมด
  ซึ่งการสั่งซื้อเม็ดพลาสติกจะแยกตามลักษณะของกลุ่มผลิตภัณฑ์ ดังนี้

-   กลุ่มชิ้นส่วนพลาสติกสำหรับอุตสาหกรรมยานยนต์

  การสั่งซื้อเม็ดพลาสติกเพื่อการผลิตชิ้นส่วนพลาสติกสำหรับอุตสาหกรรมยานยนต์
  เป็นการสั่งซื้อล่วงหน้าจากผู้จำหน่ายในประเทศ โดยร้อยละ 95 ของการสั่งซื้อเม็ดพลาสติก
  ลูกค้าจะเป็นผู้กำหนดชนิดและประเภทของเม็ดพลาสติกรวมทั้งผู้จำหน่ายเม็ดพลาสติก
  ซึ่งเป็นการควบคุมคุณภาพของวัตถุดิบให้ตรงกับความต้องการของลูกค้า โดยฝ่ายจัดซื้อของบริษัทฯ
  จะจัดซื้อเม็ดพลาสติกตามคำสั่งซื้อของลูกค้า

  ทั้งนี้ จำนวนผู้จัดจำหน่ายเม็ดพลาสติกของบริษัทฯ นั้นมีอยู่ 26 รายด้วยกัน

-   กลุ่มชิ้นส่วนพลาสติกสำหรับอุตสาหกรรมเครื่องใช้ไฟฟ้า

การสั่งซื้อเม็ดพลาสติก เพื่อการผลิตชิ้นส่วนพลาสติก สำหรับอุตสาหกรรมเครื่องใช้ไฟฟ้า มี 2
รูปแบบคือ ลูกค้าจัดหาวัตถุดิบมาให้ และบริษัทฯ ซื้อวัตถุดิบเอง โดยในปี 2553
สัดส่วนของการจัดซื้อวัตถุดิบระหว่างการที่ลูกค้าจัดหาวัตถุดิบและบริษัทฯ
เป็นผู้จัดซื้อวัตถุดิบเองคิดจากยอดขายเฉพาะอุตสาหกรรมเครื่องใช้ไฟฟ้าคิดเป็นร้อยละ 55.94
และร้อยละ 44.06 ตามลำดับ

อย่างไรก็ตามการสั่งซื้อเม็ดพลาสติกของทั้งสองกลุ่มนั้นบริษัทฯ
สามารถที่จะตกลงกับลูกค้าในการจัดซื้อเม็ดพลาสติกได้ หากบริษัทฯ
สามารถจัดหาแหล่งจำหน่ายเม็ดพลาสติกจากผู้จัดจำหน่ายอื่นที่มีคุณภาพเทียบ
เท่ากับความต้องการของลูกค้าและมีราคาถูกกว่า ทำให้บริษัทฯ ไม่มีปัญหาในการจัดหาเม็ดพลาสติก

ประเภทของเม็ดพลาสติกที่ใช้ สามารถจำแนกเป็นประเภทหลักๆ ได้ดังนี้ Polystyrene –PS,

Polypropylene–PP (Engineering Grade), Acrylonitride Butadiene
Styrene–ABS และอื่นๆ

  4.3.3. การจัดหาวัตถุดิบที่ใช้ในการผลิตแม่พิมพ์

-   วัตถุดิบสำหรับการผลิตแม่พิมพ์

วัตถุดิบหลัก คือแบบแม่พิมพ์เหล็ก (Mold Base) และเหล็กชิ้นส่วนแม่พิมพ์ ซึ่งบริษัทฯ
สั่งซื้อจากผู้จัดจำหน่ายภายในประเทศหลายราย เป็นคู่ค้ากับบริษัทฯ มานาน
โดยเหล็กที่ใช้จะเป็นเหล็กที่มีคุณภาพตามความต้องการของแม่พิมพ์แต่ละประเภท
ซึ่งจะทำให้ผลงานที่ฉีดจากแม่พิมพ์ของบริษัทฯ มีอัตราการสูญเสียต่ำในการผลิตแม่พิมพ์ แบ่งเป็น 2
แบบ คือ

1. ผลิตแม่พิมพ์ใหม่ตามคำสั่งซื้อของลูกค้า

การผลิตแม่พิมพ์ประเภทนี้ บริษัทฯ จะทำการผลิตแม่พิมพ์สำหรับ การฉีดพลาสติกตามที่ลูกค้าต้องการ
และผลิตแม่พิมพ์ตามแบบที่ได้ตกลงร่วมกัน

2. ลูกค้านำแม่พิมพ์มาให้ซ่อมแซมหรือปรับปรุง

ในส่วนนี้ลูกค้าจะนำแม่พิมพ์ของลูกค้ามาให้ซ่อมแซมหรือปรับปรุง ซึ่งบริษัทฯ
จะร่วมกับลูกค้าในการแก้ไขลักษณะผิว โครงสร้างแบบแม่พิมพ์ที่ลูกค้า
เพื่อเป็นการปรับปรุงหรือแก้ไขให้แม่พิมพ์พลาสติกได้การผลิตที่เร็วขึ้น หรือตามลักษณะที่ลูกค้าต้องการ
ซึ่งการให้บริการในส่วนนี้จะเป็นการสร้างความเชื่อมั่นในการบริการของบริษัทฯ กับลูกค้า
ในแม่พิมพ์ที่บริษัทฯ รับจ้างฉีดพลาสติก หากแม่พิมพ์ของลูกค้าเกิดชำรุดเสียหาย

อนึ่งในการผลิตและซ่อมแซมแม่พิมพ์ บริษัทฯ กำหนดราคาค่าบริการจาก ขนาดของแม่พิมพ์
ความยากง่ายในการซ่อมแซม และชั่วโมงการทำงาน โดยบันทึกเป็นรายได้จากการขายและบริการ

  4.3.4 การวิจัยและพัฒนาการผลิตแม่พิมพ์

จากการที่ บริษัทฯ ได้จัดสรรงบประมาณลงทุน สำหรับซื้อโปรแกรม MoldFlow® ใน 2ปี ที่ผ่านมา
เพื่อช่วยในการวิเคราะห์ปัญหาการไหลของพลาสติกฉีด และช่วยในการออกแบบ
และผลิตแม่พิมพ์ฉีดพลาสติก ซึ่งมีผลทำให้การออกแบบ และแม่พิมพ์ที่ผลิตออกมา มีคุณภาพสูงขึ้น

ในช่วงปลายปีบริษัทได้ดำเนินการปรับปรุงงาน ทางด้าน การพัฒนาการผลิต
โดยการสร้างทีมวิศวกรมาวางแผนการผลิต และได้ขอความช่วยเหลือจาก
โรงงานผลิตแม่พิมพ์ในประเทศญี่ปุ่น ในการส่งวิศวกรชาวญี่ปุ่นมาช่วยเหลือเทคนิค
ทางด้านการออกแบบแม่พิมพ์ฉีดพลาสติก และการฟิต-ประกอบแม่พิมพ์
โดยจะเริ่มมีวิศวกรชาวญี่ปุ่นมาให้ความช่วยเหลือ และถ่ายทอดเทคโนโลยี ในเดือน มกราคม 2554

4.3.5 การซ่อมแซมแม่พิมพ์

นอกจากการให้บริการผลิตแม่พิมพ์แล้วบริษัทฯ ยังให้บริการซ่อมแซมแม่พิมพ์ที่ชำรุดที่เกิดจาก
การใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อมั่นในการบริการของบริษัทฯ
เนื่องจากหากแม่พิมพ์ของลูกค้าเกิดชำรุดจากการผลิต ทีมซ่อมแซมแม่พิมพ์ของบริษัทฯ
สามารถให้บริการซ่อมแซม ได้ทันที
โดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทฯ จึงมีความมั่นใจในบริการผลิตชิ้นส่วนพลาสติกของบริษัทฯ

4.3.6 สิ่งแวดล้อม

ทางบริษัทฯ ได้ตระหนักถึงผลกระทบกับสิ่งแวดล้อม ที่อาจมีผลกระทบต่อ พนักงาน การผลิต
และคุณภาพของผลิตภัณฑ์ จึงได้ทำการร้องขอให้ศูนย์ความปลอดภัยการทำงานพื้นที่ 6 ตำบลเทพารักษ์
จังหวัดสมุทรปราการ และทางศูนย์ความปลอดภัยการทำงานพื้นที่ 6
ได้แจ้งการตรวจประเมินสภาพแวดล้อมการทำงาน ลงวันที่ 24 กุมภาพันธ์ 2547
ได้ผลการตรวจประเมินสภาพแวดล้อมเกี่ยวกับการวัดระดับเสียง, ระดับแสง, จำนวนฝุ่นในอากาศ,
สารโทลูอีน และสารเอ็น-เฮกเซน ปรากฏค่าที่วัดได้อยู่ใกล้เคียงกับมาตรฐานที่กำหนดไว้

ในปี 2549 บริษัทฯ ได้ทำการปรับปรุงมาตรฐานสิ่งแวดล้อมต่างๆ จนสามารถได้รับประกาศนียบัตร
ระบบมาตรฐานการจัดการสิ่งแวดล้อม หรือ ISO 14001/2004 NO: TH 21040601E/
21.04.2006 เมื่อวันที่ 21 เมษายน 2549 ซึ่งเป็นสิ่งที่ยืนยันในความรับผิดชอบต่อสิ่งแวดล้อม
และชุมชนรอบๆ อีกด้วย

4.  งานที่ยังไม่ส่งมอบ (เฉพาะกรณีโครงการหรือชิ้นงานมูลค่าสูง)

- ไม่มี -